CELEX: 62019TN0052
Language: hu
Date: 2019-01-28 00:00:00
Title: T-52/19. sz. ügy: 2019. január 28-án benyújtott kereset – AH kontra Eurofound

25.3.2019   
            
            
               HU
            
            
               Az Európai Unió Hivatalos Lapja
            
            
               C 112/43
            
         
      2019. január 28-án benyújtott kereset – AH kontra Eurofound
      (T-52/19. sz. ügy)
      (2019/C 112/52)
      Az eljárás nyelve: francia
      
         Felek
      
      
         Felperes: AH (képviselő: N. de Montigny ügyvéd)
      
         Alperes: Az élet- és munkakörülmények javítását szolgáló európai alapítvány
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az élet- és munkakörülmények javítását szolgáló európai alapítvány 2018. március 22-i, a panaszossal képviselőjén keresztül az ezen ügynökség jogi képviseletét ellátó Beauchamps ügyvédi iroda által írt levélben közölt határozatát annyiban, amennyiben az elutasítja a magánjellegű és személyes adatok védelmére vonatkozó szabályok megsértését kifogásoló panaszát, az e tárgyban folytatandó vizsgálat iránti kérelmét, valamint a panaszos által 2018. február 2-án, képviselője útján benyújtott kártérítés iránti kérelmét;
               
            
                  —
               
               
                  kötelezze az alperest a „data breach” és a 2018. február 2-án benyújtott kérelmének elutasítása által okozott nem vagyoni kár megtérítéseként 30 000 euró megfizetésére;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes hét jogalapra hivatkozik.
      
                  1.
               
               
                  Az első jogalap a megtámadott határozat jogellenességén alapul, mivel e határozatot nem az illetékes kinevezésre jogosult hatóság hozta, hanem egy olyan külsős ügyvédi iroda, amely erre vonatkozóan nem rendelkezett sem megbízással, sem meghatalmazással.
               
            
                  2.
               
               
                  A második jogalap a megfelelő ügyintézésre vonatkozó kötelezettség, a segítségnyújtási kötelezettség és az Európai Unió tisztviselői személyzeti szabályzata (a továbbiakban: személyzeti szabályzat) 22. és 24. cikkének megsértésén alapul, mivel az alperes közigazgatási vizsgálat lefolytatása nélkül utasította el a kérelmet.
               
            
                  3.
               
               
                  A harmadik jogalap az indokolási kötelezettség megsértésén, a védelemhez való jog és különösen a meghallgatáshoz való jog megsértésén, továbbá a gondoskodási kötelezettség megsértésén alapul.
               
            
                  4.
               
               
                  A negyedik jogalap a személyzeti szabályzat 26. cikkének és a személyes adatok védelmére vonatkozóan alkalmazandó rendelkezések megsértésén alapul.
               
            
                  5.
               
               
                  Az ötödik jogalap összeférhetetlenségen és az adminisztráció objektivitására, pártatlanságára és függetlenségére vonatkozó kötelezettség megsértésén alapul.
               
            
                  6.
               
               
                  A hatodik jogalap hatalommal való visszaélésen alapul.
               
            
                  7.
               
               
                  A hetedik jogalap a személyzeti szabályzat 17. cikkének megsértésén és a szakszervezeti tevékenység bizalmas jellegén alapul, amely tevékenységben bármely munkavállaló jogosult részt venni.